Ingsun pinaringan purba wasesa supaya nggempur Majapahit. Sajatine wektu iku kahanane Majapahit wis porak-poranda kaya dene peksi kang brodol wulune wis ora nduweni kekuatan apa-apa. Apa maneh sak sedane Patih Gajah Mada ora ana sesulihe. Ora ana kang mandegani Majapahit. Mula ora perlu ginebaging banda yuda. Anggone ingsun mundi dawuhing Sultan, ingsun ora nglurug kanti wadya bala sagelar sapapan nanging nyipta wewujudaning tembang yaiku, Lir-Ilir kang ingsun tembangake ana ing ngarsane Sultan lan para punggawaning praja saha para kawula kabeh. Apa sejatine tembang lir ilir iku? Lir ilir Lir ilir tandure tandure wus sumilir Tak ijo royo-royo dak sengguh temanten anyar Cah angon cah angon penekno blimbing kuwi Lunyu-lunyu penekno kanggo masuh dhodotiro Dhodotiro dhodotiro kumintir bedhah ing pinggir Ndomono njlumatono kanggo seba mengko sore Mumpung jembar kalangane Mumpung padang rembulane Sorako sorak hiya Tembang kang ingsun cipta iku minangka sarana kanggo ngelekake raja lan para punggawane uga para kawula kang nduweni teges mengkene - Lir ilir tandure wus